
ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ, 39697/ΔΕΚΟ 2355 (1) 

Άδεια σύστασης και έγκριση του καταστατικού της Ανώ¬ 
νυμης Εταιρείας με την επωνυμία «Ινστιτούτο Εκπαί¬ 
δευσης και Επιμόρφωσης των Μελώντου Οικονομικού 
Επιμελητηρίου της Ελλάδας» (ΙΕΚΕΜ-ΟΕΕ). 

ΟΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

α. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Β/26.7.1985). 

β. Του Π.Δ. 138 «Οργανισμός του Υπουργείου Εθνικής 
Οικονομίας» (ΦΕΚ55Α/14.4.1993). 


γ. Του άρθρου 87 του Ν. 1943/1991 «Εκσυγχρονισμός 
δημόσιας διοίκησης κ.λ.π.» (ΦΕΚ 50/Α). 

δ. Του Ν. 2190/20 όπως ισχύουν. 

ε. Του άρθρου 1 παρ. 4 του Ν. 2469/1997 (ΦΕΚ 
38Α/14.3.1997) «περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις». 

στ. Του με αριθμ. Πρωτ. Φ 32/1712/20.10.1996 εγγρά¬ 
φου του ΟΕΕ, αποφασίζουμε: 

1. Παρέχουμε άδεια συστάσεωςτης Ανώνυμης Εταιρεί¬ 
ας με την επωνυμία «ΙΝΣΤΙΤΟΥΤΟ ΕΚΠΑΙΔΕΥΣΗΣ ΚΑΙ Ε¬ 
ΠΙΜΟΡΦΩΣΗΣ ΤΩΝ ΜΕΛΩΝ ΤΟΥ ΟΙΚΟΝΟΜΙΚΟΥ ΕΠΙΜΕ¬ 
ΛΗΤΗΡΙΟΥ ΤΗΣ ΕΛΛΑΔΑΣ» (ΙΕΚΕΜ-ΟΕΕ). 

2. Εγκρίνουμε το καταστατικό της Εταιρείας όπως αυτό 
καταρτίσθηκε, με τις υπ' αριθμ. 18039/97 και 18476/97 
Συμβολαιογραφικές Πράξεις από τον Συμβολαιογράφο 
Αθηνών Ηλία Χαριλάου Παπασταθόπουλο. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 5 Δεκεμβρίου 1997 

ΟΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

- ♦-- 

Αριθ. 1124540/2131/Α0006 (2) 

Χρόνος έναρξης λειτουργίας των Οικονομικών 
Επιθεωρήσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α'2), ό¬ 
πως αντικαταστάθηκε και συμπληρώθηκε με την παρ. 3 
του άρθρου 19 του Ν. 2443/1996 «Τροποποίηση και συ- 
μπήρωση του Τελωνειακού Κώδικα και άλλες διατάξεις» 
(Α'265). 

β) Του Π.Δ. 211/1966 «Σύσταση Οικονομικών Επιθεω¬ 
ρήσεων» (ΑΊ66). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΑΊ37), όπως προστέθηκε με το 
άρθρο 27του Ν. 2081/1992 (ΑΊ54) και τροποποιήθηκε με 
το άρθρο 1 παρ. 2ατου Ν. 2469/1997 (Α'38). 

2. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ορίζουμε την 15.12.1997, ως χρόνο έναρξης λειτουρ¬ 
γίας των Οικονομικών Επιθεωρήσεων του Υπουργείου Οι¬ 
κονομικών. Από την ημερομηνία αυτή παύει η λειτουργία 
των Ειδικών Επιθεωρήσεων Αθηνών και Θεσσαλονίκης, 
των Ειδικών Επιθεωρήσεων Τελωνείων Αθηνών και Θεσ¬ 
σαλονίκης, των Διευθύνσεων Επιθεώρησης και Συντονι¬ 
σμού ΔΟΥ και των Επιθεωρήσεων Τελωνείων του Υπουρ¬ 
γείου Οικονομικών. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 3 Δεκεμβρίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

- ♦ - 

Αριθ. 51986 

Καταβολή εφάπαξ χορηγήματος για τις γιορτές Χριστου¬ 
γέννων 1997 στους μερισματούχους του Μετοχικού 
Ταμείου Πολιτικών Υπαλλήλων (ΜΤΠΥ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 Τι ό διατάξεις του άρθρου 51 του Π.Δ. 422/81 «Περί 
κωδικοποιήσεως των περί Μετοχικού Ταμείου Πολιτικών 
Υπαλλήλων διατάξεων». 

2. Τις διατάξεις του αρθ. 19 του Ν. 2386/96 (ΦΕΚ 43/Α) 
«Ρυθμίσεις θεμάτων Εθνικών κληροδοτημάτων, δημο¬ 
σίων και ανταλλαξίμων κτημάτων και άλλες διατάξεις» ό¬ 
πως συμπληρώθηκε και τροποποιήθηκε με τις διατάξεις 
του άρθρου 12 του Ν. 2443/96 (ΦΕΚ265/Α) «Τροποποίη¬ 
ση και συμπλήρωση του Τελωνειακού κώδικα και άλλες 
διατάξεις». 

3. Την αριθμ. 1107147/1239/006 Α/4.10.96 απόφαση 
του Πρωθυπουργού και του Υπουργού Οικονομικών για 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», (ΦΕΚ 922/Β). 

4. Την αριθμ. 43/11.11.97 απόφαση του Διοικητικού 
Συμβουλίου του Μετοχικού Ταμείου Πολιτικών Υπαλλή¬ 
λων. 

5. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού του Μετοχικού 

Ταμείου Πολιτικών Υπαλλήλων ύψους 4.800.000.000 δρχ. 

περίπου για το Οικονομικό έτος 1997 και για την οποία έ¬ 
χει εγγράφει πίστωση στον ΚΑΕ 0622, αποφασίζουμε: 

1. Εγκρίνουμε τη χορήγηση εφάπαξ προσωρινού χορη¬ 
γήματος για τις γιορτές Χριστουγέννων 1997 στους μερι- 
σματούχους του Μετοχικού Ταμείου Πολιτικών Υπαλλή¬ 
λων που δικαιούνται μέρισμα κατά την 25η Δεκεμβρίου 
1997. 

2. Το ποσό του παραπάνω προσωρινού χορηγήματος 
θα είναι ίσο με ένα μηνιαίο μέρισμα, που δεν μπορεί να εί¬ 
ναι κατώτερο από δέκα οκτώ χιλιάδες επτακόσιες 
(18.700) δρχ. και θα καταβληθεί με την πληρωμή του με¬ 
ρίσματος της Α' τριμηνίας 1998. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 3 Δεκεμβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. 13024(ΦΟΡ)1474 (4 ) 

Τροποποίηση της υπ' αριθμ. 11069(ΦΟΡ) 1314/7.9.95 κοι¬ 
νής υπουργικής απόφασης με θέμα: «Διορισμός με¬ 
λών του Εθνικού Γνωμοδοτικού Συμβουλίου Έρευνας 
(ΕΓΣΕ)». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 4 του Ν. 1514/85 και του 
άρθρου 44του Ν. 200/91. 

β) Τηνυπαριθμ. 11069/(ΦΟΡ) 1314/7.9.95 απόφασή μας 
με την οποία διορίστηκαν τα μέλη του Εθνικού Γνωμοδο- 
τικού Συμβουλίου Ερευνας (ΕΓΣΕ) όπως τροποποιήθηκε 
και συμπληρώθηκε με τις υπ’αριθμ. 2075 (ΦΟΡ) 
278/22.2.96, 6072(ΦΟΡ)682/ 29.5.96, 8187 (ΦΟΡ) 
873/23.7.96, 12751/(ΦΟΡ)1370/ 16.12.96, 7298 (ΦΟΡ) 
844/ 3.7.97 και 11152(ΦΟΡ) 1313/17.10.97 όμοιες. 

Υ) Την υπ' αριθμ. 12996/(ΦΟΡ) 1383/20.12.97 απόφαση 
των Υπουργών Εθνικής Παιδείας και Θρησκευμάτων και Α¬ 
νάπτυξης με θέμα «Αντικατάσταση μελών επιτροπών του 
Εθνικού Γνωμοδοτικού Συμβουλίου Έρευνας (ΕΓΣΕ)». 

δ) Την υπ’ αριθμ. 11344(ΦΟΡ)1332/22.10.97 απόφαση 
της Υπουργού Ανάπτυξης με την οποία ορίστηκε ο Δ. Ιθα¬ 
κήσιος ως μέλος της Επιτροπής Φυσικών, Μαθηματικών 
και Τεχνολογικών Επιστημών του Εθνικού Γνωμοδοτικού 
Συμβουλίου Έρευνας, αποφασίζουμε: 

Τροποποιούμε την υπ’ αριθμ. 11069(ΦΟΡ) 1314/7.9.95 
απόφασή μας όπως έχει τροποποιηθεί και ισχύει σήμερα 
και ορίζουμε τον Δ. Ιθακήσιο ως μέλος του Εθνικού Γνω- 
μοδοτικού Συμβουλίου Ερευνας σε αντικατάσταση του 
παριατηθέντος I. Πετρόπουλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 1997 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Β. ΠΑΠΑΝΔΡΕΟΥ ΓΕΡ. ΑΡΣΕΝΗΣ 

-Φ- 

Αριθ. 12930 (ΦΟΡ) 1468 ( 5 ) 

Διορισμός Κ. Φωτάκη ως μέλους του Δ.Σ. του Ιδρύματος 
Τεχνολογίας και Έρευνας (ΙΤΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1) Τις διατάξεις του άρθρου 9του Ν. 1514/85 «Ανάπτυ¬ 
ξη της Επιστημονικής και Τεχνολογικής Έρευνας». 

2) Του Π·Δ. 432/87 Σύσταση ΝΠΙΔ με την επωνυμία «Ί¬ 
δρυμα Τεχνολογίας και Έρευνας (ΙΤΕ)». 

3) Την υπ’ αριθμ. 246/43/11.1.94 απόφαση του Υπουρ¬ 
γού Βιομηχανίας, Ενέργειας και Τεχνολογίας με θέμα 
«Διορισμός Διοικητικού Συμβουλίου του ΙΤΕ». 

4) Την υπ’ αριθμ. 4234(ΦΟΡ)559/22.5 97 της Υπουργού 
Ανάπτυξης με την οποία έγινε αποδεκτή η παραίτηση του 
Π. Λαμπρόπουλου από τη θέση του Διευθυντή του Ινστι¬ 
τούτου Ηλεκτρονικής Δομής και Λεϊζερ του ΙΤΕ. 

5) Την υπ’ αριθμ. 12663 (ΦΟΡ) 1445/18.11.97 απόφαση 
της Υπουργού Ανάπτυξης με την οποία διορίστηκε ο 
Κων/νος Φωτάκης στη θέση του Διευθυντή του Ινστιτού- 

του Ηλεκτρονικής Δομής και Λέιζερ του ΙΤΕ, αποφασίζου¬ 
με: 

Διορίζουμε τον Κων/νο Φωτάκη, Διευθυντή του Ινστι¬ 
τούτου Ηλεκτρονικής Δομής και Λέίζερτου Ιδρύματος Τε¬ 
χνολογίας και Έρευνας, ως μέλος του Διοικητικού Συμ¬ 
βουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1997 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

- «- 

Αριθ.ΔΟ/οικ/Ι/109/Φ. 1094 (6) 

Σύσταση κλιμακίου της Ειδικής Υπηρεσίας Δημ. Έργων 
(ΕΥΔΕ) για τη μελέτη και κατασκευή των Μεγάλων Έρ¬ 
γων Δυτικής Ελλάδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 2 του άρθρου 5 του Ν. 
679/1977 (ΦΕΚ Α'245/77). 

2. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/94 (ΦΕΚ ΑΊ38/94). 

3. Τις διατάξεις της παραγράφου 3 του άρθρου 28 του 
Π.Δ. 609/85. 

4. Τα Π.Δ. 394/94 (ΦΕΚ Α'213/94), 435/95 (ΦΕΚ 
Α'248/95), 216/97 (ΦΕΚ ΑΊ 67/97) που αφορούν στην σύ¬ 
σταση της ΕΥΔΕ για τη μελέτη και κατασκευή των Μεγά¬ 
λων Έργων Δυτικής Ελλάδος. 

5. Την ανάγκη συστηματικής επίβλεψης και παρακο¬ 
λούθησης των έργων αυτών. 

6. Την σχετική πρόταση της ΕΥΔΕ γιατην επίβλεψη της κα¬ 
τασκευής των Μεγάλων Έργων Δυτικής Ελλάδας (ΜΕΔΕ). 

7. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Συστήνουμε κλιμάκιο της ΕΥΔΕ/ΜΕΔΕ, με έδρα τα Ιω¬ 
άννινα, για την επί τόπου επίβλεψη των έργων του Δυτικού 
οδικού άξονα Βορρά - Νότου (ΙΟΝΙΑ ΟΔΟΣ). 

Τμήμα Παράκαμψη Άρτας - Ιωάννινα - Κακκαβιά. 

Το κλιμάκιο αυτό υπάγεται στο Τμήμα Κατασκευής Έρ¬ 
γων με έδρα την Πρέβεζα, η στελέχωσή του θα γίνει από 
μόνιμους ή με σύμβαση υπαλλήλους που υπηρετούν στην 
ΕΥΔΕ/ΜΕΔΕ ή σε υπηρεσίες της Γενικής Γραμματείας 
Δημοσίων Έργων ή με αποσπάσεις υπαλλήλων Περιφε¬ 
ρειακής Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1997 

Ο ΥΠΟΥΡΓΟΣ 

Κ. ΛΑΛΙΩΤΗΣ 

-♦- 

Αοιθ. ΔΥ13α/οικ. 39832 (7) 

Ιεράρχηση κριτηρίων κρίσης και συγκριτικής αξιολόγη¬ 
σης υποψηφίων για θέσεις του κλάδου γιατρών Ε.Σ. Υ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 


1. Τις διατάξειςτου άρθρου 37 του Ν. 2519/97. 

2. Τη γνώμη του Κεντρικού Συμβουλίου Υγείας, όπως 
διατυπώνεται στην 136/3.12.97 απόφαση της Ολομέλει¬ 
ας του ΚΕ.Σ.Υ. 

3. Το γεγονός ότι, από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

1. Τα κριτήρια κρίσης και συγκριτικής αξιολόγησης των 
υποψηφίων για θέσειςτου κλάδου γιατρών, που ορίζονται 
με τις διατάξεις του άρθρου37 του Ν. 2519/97, καθώς και 
τα στοιχεία που περιλαμβάνονται στην έννοια των κριτη¬ 
ρίων αυτών, κατατάσσονται και αξιολογούνται σύμφωνα 
με τα όσα ορίζονται στην απόφαση αυτή. 

2. Η συγκριτική αξιολόγηση των υποψηφίων για κατά¬ 
ληψη θέσης Επιμελητή Α’ και Διευθυντή γίνεται με κριτή¬ 
ριο την προϋπηρεσία την κλινική εμπειρία, το επιστημονι¬ 
κό έργο, την εκπαίδευση και μετεκπαίδευση, την εν γένει 
ανταπόκριση του κρινόμενου στις επιταγές του ιατρικού 
λειτουργήματος και, επικουρικά, την προσωπική συνέ¬ 
ντευξη ενώπιον του Συμβουλίου. 

Επίσης, λαμβάνεται υπόψη και η τήρηση των υποχρεώ- 
σεώντου κατά τις εφημερίες. Ιδιαίτερα λαμβάνονται υπό¬ 
ψη οι εκθέσεις αξιολόγησης του έργου των γιατρών. 

3. Η συγκριτική αξιολόγηση των υποψηφίων για κατά¬ 
ληψη θέσης Επιμελητή Β' και Επιμελητή Γ' Οδοντιάτρου, 
γίνεται με κριτήριο την εμπειρία, το επιστημονικό έργο, 
την εκπαίδευση και μετεκπαίδευση, την τυχόν προηγού¬ 
μενη θητεία στον κλάδο γιατρών Ε ,Σ. Υ. και τις ετήσιες εκ¬ 
θέσεις αξιολόγησης κατ’ αυτήν, καθώς και επικουρικά την 
προσωπική συνέντευξη του κρινόμενου ενώπιον τοου 
Συμβουλίου. 

Καθιερώνεται η αξιολόγηση ως μέθοδος κρίσης και επι¬ 
βάλλεται αιτιολογημένη άποψη για κάθε κρινόμενο σε ά¬ 
λατα κριτήρια. 

Άρθρο 2 

ΚΕΦΑΛΑΙΟ Α’ 

Τα κριτήρια ιεραρχούνται για τις θέσεις Επιμελητών Α’ 
και Διευθυντών κλάδου γιατρών Ε.Σ.Υ., ως εξής: 

1. Κλινική εμπειρία 35% 

2. Επιστημονικό έργο 20% 

3. Εκπαιδευτικό έργο 20% (15% ως εκπαιδευόμενος 5% 
ως εκπαιδευτής) 

4. Προϋπηρεσία 15% 

5. Ανταπόκριση στο ιατρικό λειτούργημα 10% 

Οι κρινόμενοι βαθμολογούνται στα κριτήρια με βαθ¬ 
μούς από 1 έως 10. Όποιος βαθμολογείται με 10 λαμβά¬ 
νει μετά από αναγωγή το 40 στα 100, το 20 στα 100 κ.λπ. 

Ταποσοστά αυτά είναι το ανώτατο όριο, που μπορεί να 
συγκεντώσει ο υποψήφιος σε κάθε αντίστοιχη ενότητα 
κριτηρίων. 

Άρθρο 3 

Τα προσόντα κάθε υποψηφίου, που αντιστοιχούν στην 
καθεμιά από τις παραπάνω πέντε ενότητες κριτηρίων, α¬ 
ξιολογούνται ως εξής: 

1. Κλινική εμπειρία. 

α) Η βαρύτητα, το εύρος και η ποιότητα των ιατρικών 
πράξεων, που πραγματοποίησε τόσο το τμήμα και ο υπο¬ 
ψήφιος γιατρός και αξιολογείται κυρίως κατά τη τελευ¬ 
ταία πενταετία. 

Για την αξιολόγηση κατατίθεται έκθεση πεπραγμένων, 
αντιστοίχου χρόνου με εκείνου που αναφέρει ο κρινόμε- 
νος, των τμημάτων, εργαστηρίων ή μονάδων στα οποία υ¬ 
πηρετούσε. Στην ίδια έκθεση να αναφέρεται και η θέση 
του (των) νοσοκομείου (ων) στο σύστημα εφημερίας της 
Υγειονομικής Περιφέρειας που ανήκει. Οι εκθέσεις αυτές 
υπογράφονται και από το Δ/ντή της Ιατρικής υπηρεσίας. 

β) Πιστοποιητικό του Δ/ντή του Τμήματος που θα υπο¬ 
γράφεται και από τον Προϊστάμενο ή τον Τομεάρχη της 
Ιατρικής υπηρεσίας στο οποίο θα αναγράφεται λεπτομε¬ 
ρώς και συγκεκριμένα το έργο του υποψηφίου κλινικό ή 
εργαστηριακό, τυχόν ερευνητικό ή εκπαιδευτικό έργο 
στη κλινική, καθώς και η γενικότερη παρουσία του μέσα 
στη κλινική. 

Εάν ο υποψήφιος για θέση Δ/ντη έχει υπηρετήσει σε άλ¬ 
λη ομοιόβαθμη θέση του Ε.Σ.Υ., το πιστοποιητικό αυτόεκ- 
δίδεται από τον Τομεάρχη του νοσοκομείου που υπηρε¬ 
τούσε και προσυπογράφεται από τον Δ/ντή της Ιατρικής 
υπηρεσίας, εφ’ όσον υπάρχει και τον Πρόεδρο του Δ.Σ., 
άλλως σε περίπτωση διαφωνίας διατυπώνουν επί του πι¬ 
στοποιητικού την διαφορετική άποψή τους. Το προανα- 
φερόμενο πιστοποιητικό αφορά την διαφορετική άποψή 
τους. Το προαναφερόμενο πιστοποιητικό αφορά μόνο 
στο χρονικό διάστημα που δεν υπάρχουν εκθέσεις αξιο¬ 
λόγησης. 

γ) Οι εκθέσεις αξιολόγησης του Δ/ντή τμήματος και το¬ 
μέα. όπως προβλέπει ο Ν. 2519/97, μετά τη πρώτη εφαρ¬ 
μογή τους. 

5) Η εργασία μετά την λήψη της ειδικότητας σε Κέντρα 
του Εξωτερικού /Νοσοκομεία, Ερευνητικά Κέντρα κ.λπ.), 
εωόσον ο κοινόμενος υπηρέτησε σ’ αυτά ως έμμισθος ή 
ως υπότροφος επισήμων προγραμμάτων κρατικών φορέ¬ 
ων ή κοινωφελούς χαρακτήρα ιδρυμάτων. 

ε) Η ειδική εμπειρία ή η εξάσκηση σε ειδικευμένα Κέ¬ 
ντρα ή ειδικά Νοσοκομεία. Το στοιχείο αυτό εκτιμάται ιδι¬ 
αίτερα αν πρόκειται για υποψηφίους σε θέσεις Ειδικών 
Νοσοκομείων (παιδιατρικών, αντικαρκινικών, λοιμωδών 
νόσων, κ.λπ.). Το στοιχείο αυτό εκτιμάται επίσης ιδιαίτερα 
και κατά πρώτον έναντι των άλλων στοιχείων, όταν πρό¬ 
κειται για επιλογή υποψηφίων που θα πλαισιώσουν ειδικά 
Διαγνωστικά ή Θεραπευτικά τμήματα Γ ενικών Νοσοκο¬ 
μείων, που η ιδιαιτερότητα του νοσηλευτικού έργου που 
παοέχουν απαιτεί αντίστοιχη εμπειρία και εξάσκηση (π.χ. 
μονάδες αναπνευστικής ανεπάρκειας κ.λπ.). Γιατην ιδιαι¬ 
τερότητα των τμημάτων αυτών, εισηγείται στο Συμβού¬ 
λιο, ο Πρόεδοος του Διοικητικού Συμβουλίου του αντι¬ 
στοίχου Νοσοκομείου ή ο αντιπρόεδρος που τον αναπλη¬ 
ρώνει, βάσει σχετικής απόφασης του Δ.Σ. Εάν πρόκειται 
για επιλογή υποψηφίων, που θα κατέχουν θέσεις κορυ¬ 
φής σε κάθε ειδικότητα (π.χ. Διευθυντών ή Επιμελητών Α', 
που θα είναι προϊστάμενοι τμημάτων, όταν δεν προβλέ- 
πεται αντίστοιχη θέση Δ/ντή, ή μοναδικών στην ειδικότη¬ 
τά τους, δηλαδή ότανπροβλέπεται μόνο μία θέση στη συ¬ 
γκεκριμένη ειδικότητα), συνεκτιμάται και αξιολογείται η 
εμπειρία και η αποδεδειγμένη ικανότητα του υποψήφιου 
σε θέματα ανάπτυξης, οργάνωσης και λειτουργίας κλινι¬ 
κών μονάδων, εργαστηρίων, εξωτερικών ιατρείων, τμη¬ 
μάτων εφημερίας, οι δείκτες νοσηλείας του Τμήματος. 

Αν πρόκειται για θέσεις, που μετην απόφαση προκήρυ¬ 
ξής τους ποοβλέπεται ότι μπορούν να τις διεκδικήσουν 
γιατροί διαφόρων ειδικοτήτων, υπερέχουν γιατροί ειδικο¬ 
τήτων. των οποίων το γνωστικό αντικείμενο είναι αντί¬ 
στοιχο με το παρεχόμενο από το τμήμα ιατρικό έργο. Οι 


ειδικότητες προσδιορίζονται με την απόφαση σύστασης 
των θέσεων. 

Η υπεροχή αυτή δεν ισχύει αν ο υποψήφιος με τη δια¬ 
φορετική ειδικότητα έχει προϋπηρεσία σε μονάδα αντί¬ 
στοιχης ειδικότητας της θέσης για την οποία κρίνεται, για 
χρόνο πέντε (5) ετών. 

2. Επιστημονικό έργο. 

α) Διδακτορική διατριβή που έχει εγκριθεί ή έχει περά¬ 
σει με επιτυχία τη διαδικασία παραδοχής, η κατοχή της ο¬ 
ποίας αξιολογείται ιδιαιτέρως. 

β) Επιστημονικές εργασίες που έχουν ΟΙΤΑΤΙΟΝ ΙΝϋΕΧ 
και έχουν δημοσιευθεί σε αξιολογημένα περιοδικά. 

- Τα περιοδικά που έχουν δημοσιευθεί. 

- Αν είναι συναφείς με την ειδικότητα. 

- Αν είναι ατομικές. 

- Αν είναι ομαδικές, σε ποιά σειρά είναι ο υποψήφιος. 

-Η χρονολογία δημοσίευσης, με βαρύτητα σ’ αυτές που 

δημοσιεύθηκαν στην τελευταία πενταετία. 

Εργασίες υπό δημοσίευση δε λαμβάνονται υπόψη, ε¬ 
κτός κι αν συνοδεύονται από βεβαίωση του εκδότη του 
περιοδικού ότι η εργασία έχει γίνει δεκτή για δημοσίευση. 

- Συμμετοχή σε εκπόνηση επιστημονικών εργασιών που 
έχουν δημοσιευθεί σε αναγνωρισμένα και ειδικά επιστη¬ 
μονικά περιοδικά που προσδιορίζονται μετηνπροβλεπό- 
μενη από τις διατάξεις της παραγράφου 4 του άρθρου 27 
του Νόμου 1397/1983 απόφαση του Υπουργού Υγείας και 
Πρόνοιας. 

Θα αξιολογείται ιδιαίτερα εάν οι εργασίες του υποψη¬ 
φίου αναφέρονται σε διεθνή Βιβλιογραφία. 

- Ανακοινώσεις και με βαρύτητα στη τελευταία πενταε¬ 
τία οι οποίες αξιολογούνται σε σχέση και με το διεθνές - 
Πανελλήνιο ή τοπικό επίπεδο των συνεδρίων στα οποία 
παρουσιάσθηκαν. 

γ) Συγγραφή βιβλίων μονογραφιών κ.λπ. 

- Συμμετοχή σε συγγραφή επιστημονικών βιβλίων, ή σε 
άλλες επιστημονικές εκδηλώσεις, όπως συμπόσια, ειση¬ 
γήσεις και στρογγυλά τραπέζια, καθώς και κάθε άλλη 
σχετική δραστηριότης που αποδεικνύεται από επίσημα 
στοιχεία. 

δ) Ερευνητικά προγράμματα. 

Αξιολογούνται κατά προτεραιότητα τα εγκεκριμένα και 
χρηματοδοτούμενα από επίσημους φορείς και εκείνατων 
οποίων τα αποτελέσματα έχουν δημοσιευθεί. 

3. Εκπαιδευτικό έργο. 

Η εκπαιδευτική δραστηριότητα διακρίνεται σε δραστη¬ 
ριότητα του υποψηφίου, ως εκπαιδευομένου και σε δρα- 
στηριότητά του ως εκπαιδευτή και η αξιολόγηση γίνεται 
ξεχωριστά για κάθε περίπτωση ως εξής: 

α) Η εκπαιδευτική δραστηριότητα του υποψηφίου ως 
εκπαιδευόμενου: 

Αξιολογείται: 

- Η μετεκπαίδευση μετά τη λήψη του πτυχίου σε εξειδι- 
κευμένα κέντρα Της Ελλάδας ή του Εξωτερικού. 

- Η μετεκπαίδευση μετά την ειδικότητα κυρίως την τε¬ 
λευταία πενταετία και με έμφαση στις νέες εξελίξεις της 
ειδικότητας και στην ενσωμάτωση νέων τεχνολογιών. 

- Η ειδική μετεκπαίδευση σε σχέση με την ιδιαιτερότη¬ 
τα της θέσης που προκηρύχθηκε. 

- Τα μετεκπαιδευτικά σεμινάρια (ανάλογα του χρόνου, 
του εύρους και του κύρους του φορέα που τα διοργανώ- 
νει) και δη της τελευταίας πενταετίας. 

Η παρακολούθηση διεθνών σεμιναρίων εκπαιδευτικού 
χαρακτήρα. 

- Η παρακολούθηση ιατρικών συνεδρίων, με προτεραι¬ 
ότητα ατα μεγάλα διεθνή και εθνικά, της ειδικότητας (της 
Ελλλάδας η άλλων προηγμένων στην Ιατρική κρατών). Ε¬ 
πίσης, η παρακολούθηση μετεκπαιδευτικών μαθημάτων 
και συμποσίων που οργανώθηκαν από επιστημονικούς 
φορείς (Ιατρικούς Συλλόγους, Ιατρικές Εταιρείες κ.λπ.). 

- Επικουρικά ο τίτλος άλλης ή άλλων ειδικοτήτων. 

- Η εκπαίδευση για τη λήψη ειδικότητας δεν λαμβάνεται 
υπόψη. 

β) Η εκπαιδευτική δραστηριότητα του υποψηφίου ως 
εκπαιδευτή: 

Αξιολογείται: 

- Η συμμετοχή σε εκπαιδευτικά προγράμματα ειδικευο- 
μένων γιατρών και ειδικευμένων. 

- Προπτυχιακή εκπαίδευση φοιτητών. 

- Εκπαίδευση άλλων επαγγελμάτων υγείας (πλην για¬ 
τρών και οδοντιάτρων). 

- Προγράμματα ενημέρωσης κοινού, αγωγής υγείας 
κ.λπ. 

4. Προϋπηρεσία. 

Η προϋπηρεσία του υποψηφίου αξιολογείται ποσοτικά. 

Α. Για τις θέσεις Επιμελητών Α’ και Διευθυντών, λαμβά- 
νεται υπόψη η προϋπηρεσία. 

- Σε νοσοκομείο της Ελλάδας ή του Εξωτερικού σε έμ¬ 
μισθη θέση. Για κάθε συμπληρωμένο χρόνο πολλαπλα- 
σιάζεται με το συντελεστή 1. 

- Σε φορείς πρωτοβάθμιας φροντίδας υγείας. Για κάθε 
συμπληρωμένο χρόνο πολλαπλασιάζεται με συντελεστή 
0,5. 

- Σε ιδιωτικό τομέα και ελεύθερο επάγγελμα. Γ ια κάθε 
συμπληρωμένο χρόνο πολλαπλασιάζεται με συντελεστή 
0,3. 

Ως προϋπηρεσία (εκτός του ελευθέρου επαγγέλματος) 
νοείται αυτή που έχει διανυθεί με εξαρτημένη υπαλληλική 
σχέση εργασίας. 

Για τους υποψηφίους που έχουν λιγότερο από ένα χρόνο 
και περισσότερο του εξαμήνου, αναγνωρίζεται πλασματι¬ 
κά ότι έχουν συμπληρώσει ένα χρόνο προϋπηρεσίας. 

Σε περίπτωση που ο υποψήφιος έχει παράλληλη προϋ¬ 
πηρεσία σε περισσότερες από μία των παραπάνω περι¬ 
πτώσεων (π.χ. προϋπηρεσία σε Νοσοκομείο και στο ιδιω¬ 
τικό επάγγελμα) αξιολογείται μόνο η προϋπηρεσία που έ¬ 
χει το μεγαλύτερο συντελεστή. 

5. Ανταπόκριση στο ιατρικό λειτούργημα. 

Εκτιμάται: 

- Η συμβολή των υποψηφίων στην εύρυθμη λειτουργία 
των τμημάτων εργαστηρίων ή μονάδων με σκοπό την πα¬ 
ροχή βελτιωμένης φροντίδας υγείας. 

- Η ομαλή συνεργασία του υποψηφίου με τους συνα¬ 
δέλφους του και εάν πρόκειται για κατάληψη θέσης Επι¬ 
μελητή Α' ή Διευθυντή, η αποδεδειγμένη ικανότητάτου σε 
θέματα οργάνωσης και διοίκησης μονάδων. 

- Η συνέπεια στην εκτέλεση της υπηρεσίας και των κα¬ 
θηκόντων και η ανταπόκρισή τους στα προγράμματα ε¬ 
φημεριών. 

- Αρνητικά λαμβάνονται υπόψη οι τυχόν τελεσίδικες κα- 
ταδικαστικές αποφάσεις πειθαρχικών οργάνων και Ιατρι¬ 
κών Συλλόγων ή του Κεντρικού Πειθαρχικού Συμβουλί¬ 
ου κλάδου γιατρών Ε.Σ.Υ. 

Με βάση τα στοιχεία αυτά, οι εισηγητές αξιολογούν συ¬ 
γκριτικά τους υποψηφίους, κατά τα οριζόμενα στην 
ΔΥ13α/οικ. 37939/19.11.1997 απόφαση του Υπουργού Υ¬ 
γείας και Πρόνοιας και υποβάλλουν τις εισηγήσεις τους. 


Το Συμβούλιο, πριν καταλήξει σε τελική απόφαση, καλεί 
τους επικρατέστερους υποψηφίους σε προσωπική συνέ¬ 
ντευξη. 

Οπωσδήποτε καλεί σε συνέντευξη τους υποψηφίους σε 
περίπτωση ισοδυναμίας της βαθμολογίας ή σε περίπτω¬ 
ση διαφοράς βαθμολόγησης μέχρι 3 μονάδες. 

Σε περίπτωση ισοδυναμίας της βαθμολόγησης, προ¬ 
τάσσεται ο υποψήφιος που έχει προϋπηρεσία στο Ε.Σ.Υ. 

Στη περίπτωση που υπάρχει διαφορά στη βαθμολόγη¬ 
ση, μαζί με τα άλλα κριτήρια θα συνεκτιμώνται η εντοπιό- 
τητα και η συνυπηρέτηση. 

ΚΕΦΑΛΑΙΟ Β' 

Τα κριτήρια ιεραρχούνται για τις θέσεις Επιμελητών Β' 
και Επιμελητών Γ Οδοντιάτρων, κλάδου γιατρών Ε.Σ.Υ., 
ως εξής: 

1. Εμπειρία 35% 

2. Επιστημονικό έργο 25% 

3. Εκπαιδευτικό έργο 25% 

4. Προϋπηρεσία στο Ε.Σ.Υ. 15% 

Όλες οι ενότητες βαθμολογούνται από 1 έως 10. 

Όποιος βαθμολογείται με 10 λαμβάνει μετά από ανα¬ 
γωγή το 40 στα 100, κ.λπ. 

Τα ποσοστά αυτά είναι το ανώτατο όριο που μπορεί να 
συγκεντρώσει ο υποψήφιος σε κάθε αντίστοιχη ενότητα 
κριτηρίων. 

Τα προσόντα κάθε υποψηφίου που αντιστοιχούν στη 
καθεμιά από τις παραπάνω τέσσερις ενότητες κριτηρίων, 
αξιολογούνται ως εξής: 

1. Εμπειρία. 

Γιατην αξιολόγηση στο κριτήριο αυτό λαμβάνεται υπό¬ 
ψη το εν γένει ιατρικό έργο του κρινομένου ως ειδικευό¬ 
μενου, η εμπειρία του σε δευτεροβάθμια ή πρωτοβάθμια 
περίθαλψη, οι θέσεις και οι μονάδες στις οποίες έχει υπη¬ 
ρετήσει. 

Ιδιαίτερα εκτιμάται η προϋπηρεσία σε Κέντρα του εξω¬ 
τερικού (Νοσοκομεία, Ερευνητικά κέντρα κ.λπ.), εφόσον 
ο κρινόμενος υπηρέτησε σ’ αυτά ως έμμισθος ή ως υπό¬ 
τροφος επισήμων προγραμμάτων κρατικών φορέων ή 
κοινωφελούς χαρακτήρα ειδρυμάτων. 

Επίσης, εκτιμάται η προϋπηρεσία σε εξειδικευμένα κέ¬ 
ντρα και ειδικά νοσοκομεία. 

Οι παραπάνω προϋπηρεσίας πρέπει να προκύπτουν α¬ 
πό επίσημα πιστοποιητικά. 

2. Επιστημονικό έργο. 

Ισχύουν ότι και για τους Επιμελητές Α' και Διευθυντές. 

3. Εκπαιδευτικό έργο. 

Αξιολογείται η εκπαιδευτική δραστηριότητα του υπο¬ 
ψηφίου ς εκπαιδευόμενου, όπως και για τις θέσεις Επιμ. 
Α'και Δ/ντών. 

4. Προϋπηρεσία στο Ε.Σ.Υ. 

Η Προϋπηρεσία των Επιμελητών Β' και Γ Οδοντιάτρων 
βαθμολογείται ποσοτικά από 1 έως 5 και ποιοτικά από 1 έ¬ 
ως 5 με βάση: 

α) Πιστοποιητικό του Δ/ντή του Τμήματος που θα υπο¬ 
γράφεται και από τον Προϊστάμενο ή τον Τομεάρχη της 
Ιατρικής Υπηρεσίας στα οποία θα αναγράφεται λεπτομε¬ 
ρώς και συγκεκριμένα το έργο του υποψηφίου κλινική ή 
εργαστηριακό, τυχόν ερευνητικό ή εκπαιδευτικό έργο 
στην κλινική, καθώς και η γενικότερη παρουσία του μέσα 
στη κλινική. 

Το προαναφερόμενο πιστοποιητικό αφορά μόνο στο 
χρονικό διάστημα που δεν υπάρχουν εκθέσεις αξιολόγη¬ 
σης. 

β) Εκθέσεις αξιολόγησης του Δ/ντή Τμήματος και Το¬ 
μέα, όπως προβλέπει ο Ν. 2519/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1997 

Ο ΥΠΟΥΡΓΟΣ 

Κ. ΓΕΙΤΟΝΑΣ 
-*- 

Αριθ.8931 (8) 

Τροποποίηση της συστατικής πράξης του ΔΗΠΕΘΕ 
Β. Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ Β. ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 277 και 278 του Π Δ. 410/95 
(Δ.Κ.Κ.). 

2) Την αριθμ. 9611/28.9.93 απόφαση του Νομάρχη Χίου 
«περί σύστασης Δημοτικής Πολιτιστικής Επιχείρησης» με 
την επωνυμία «Δημοτικό Θέατρο Χίου». 

3) Την αριθμ. 3656/17.10.95 απόφαση του ΠερΛού 
Δ/ντή Χίου «περί τροποποίησης της συστατικής πράξης 
της Δημοτικής Πολιτιστικής Επιχείρησης». 

4) Την αριθμ. 395/5.6.1997 απόφαση του Αναπλ/τή 
Περ/κού Δ/ντή Χίου «περί τροποποίησης της συστατικής 
πράξης του ΔΗ.ΠΕ.ΘΕ. Β. ΑΙΓΑΙΟΥ». 

5) Την 341/1997 απόφαση του Δημοτικού Συμβουλίου 
Χίου «περί τροποποίησης της συστατικής πράξης του 
ΔΗ.ΠΕΘΕΒ. ΑΙΓΑΙΟΥ». 

6) Την 1483/29.10.97 απόφαση του Γενικού Γραμματέα 
Περιφέρειας για την μεταβίβαση δικαιώματος υπογρα¬ 
φής στον ΠροΙστ/νο της Δ/νσης Τοπικής Αυτοδ/σης και 
Διοίκησης Ν. Χίου, αποφασίζουμε: 

Τροποποιούμε τη συ στατική πράξη του ΔΗ.ΠΕ.ΘΕ Β. ΑΙ- 
ΓΑΙΟΥ όπως τούτη ισχύει μετά την τροποποίηση της αρ¬ 
χικής συστατικής πράξης με την 3915/5.6.1997 απόφαση 
του Αναπληρωτή Περιφερειακού Διευθυντή Ν. Χίου (ΦΕΚ 
Β' 549/1997), ως ακολούθως: 

Άρθρο 3 της συστατικής πράξης (ΦΕΚ Β’ 790/1993). 

3. Η επιχείρηση διοικείται: 

α. Από 7μελές Δ.Σ., με τις αρμοδιότητες που του δίνει ο 
Νόμος (άρθρο 279 Π .Δ. 410/1995) που τα μέλη του ορίζο¬ 
νται μαζί με τους αναπληρωτές τους, σύμφωνα με τις δια¬ 
τάξεις του άρθρου 278 του Π.Δ. 410/1995 και της υπ’ α- 
ριθμ. 5027/1984 Απόφασης Υπουργού Εσωτερικών. Από 
τα μέλη του Δ.Σ., 3 είναι αιρετοί εκπρόσωποι του Δήμου Χί¬ 
ου, 1 είναι εκπρόσωπος κοινωνικού φορέα της περιοχής, 1 
είναι εκπρόσωπος του Υπουργείου Πολιτισμού και 2 μέλη 
είναι δημότες ή κάτοικοι του Δήμου Χίου που έχουν πείρα ή 
γνώσεις σχετικές με το αντικείμενο της επιχείρησης. 

Εάν η επιχείρηση απασχολήσει περισσότερους από 20 
εργαζόμενους θα προστίθεται στο Διοικητικό Συμβούλιο 
και 1 εκπρόσωπος των εργαζομένων, οπότε το Δ.Σ. θα εί¬ 
ναι 8 μελές. 

Η θητεία των μελών του Δ.Σ. ακολουθεί τη θητεία του 
Δημοτικού Συμβουλίου και μπορεί να ανανεώνεται. 

Μέλος που θα ορίζεται σε αντικατάσταση άλλου, θα 
διανύει το υπόλοιπο της θητείας του προκατόχου τους. 

β. Από τον Πρόεδρο του Δ.Σ., που ορίζεται από τα Μέλη 
τουΔ.Σ., από το Δημοτικό Συμβούλιο Δήμου Χίου. Ο Πρό¬ 
εδρος του Δ.Σ. είναι ο διαχειριστής και εκπρόσωπος της 
επιχείρησης. Σε περίπτωση απουσίας ή κωλύματος του 
Προέδρου, αντικαθίσταται στις αρμοδιότητες του από 


τον Αντιπρόεδρο, που επίσης ορίζεται από τα μέλη του 
Δ.Σ., από το Δημοτικό Συμβούλιο Δήμου Χίου. 

γ. Από τον Διευθυντή της επιχείρησης, με τις αρμοδιό¬ 
τητες που του δίνει η ισχύουσα νομοθεσία και η Προ¬ 
γραμματική Σύμβαση της επιχείρησης μεταξύ Ελληνικού 
Δημοσίου (Υπουργείου Πολιτισμού), Δήμου Χίου και 
ΔΗ.ΠΕ.ΘΕ. Β. ΑΙΓΑΙΟΥ καιη οποία, μαζί με τον Κανονισμό 
Προσωπικού, προβλέπουν τη διαδικασία πρόσληψής του. 

Το Διοικητικό Συμβούλιο δύναται να αναθέτει διαχειρι¬ 
στικές αρμοδιότητες σε μέλη του, στον Διευθυντή ή σε ά- 
τοματου προσωπικού, με τον κανονισμό διαχείρισης της ε¬ 
πιχείρησης, σύμφωνα με το άρθρο 283 του Π.Δ. 410/1995. 

Με την απόφαση αυτή δεν προκαλείται δαπάνη στον 
προϋπολογισμό του Δήμου Χίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 17 Νοεμβρίου 1997 
Με εντολή 

Γ ενικού Γ ραμματέα Περιφέρειας 
Η Αναπληρώτρια Διευθύντρια 
ΒΑΣΙΛΙΚΗ ΜΠΑΛΑΣΚΑ 

-♦- 

Αριθ. 1897 (9) 

Προσαρμογή του Ο.Ε.Υ. της Κοινότητας Σβορώνου Ν. 

Πιερίας στις διατάξεις του Ν. 2190/95. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) του άρθρου 12του Ν. 1188/1981 «πε¬ 
ρί καταστάσεως προσωπικού των Οργανισμών Τοπικής 
Αυτ/σης», όπως αντικαταστάθηκαν με αυτές της παρ. 5 
του άρθρου 8 του Ν. 2307/1995. 

2. Των άρθρων 34 έως 38 του Ν. 2190/94. 

3. Τις διατάξεις του άρθρου 27 του Ν. 2081/92 «Προ¬ 
σθήκη άρθρου 27Α, στο Ν. 1558/85». 

4. Την αριθ. 75/1996 απόφαση Κοινοτικού Συμβουλίου 
Σβορώνου. 

5. Την αριθ. 8/1997 γνωμοδότηση του Υπηρεσιακού 
Συμβουλίου του άρθρου 5 του Ν. 1188/1981, όπως αντι- 
καταστάθηκε με τις διατάξεις της παρ. 4 του άρθρου 8 
του Ν. 2307/1995, αποφασίζουμε: 

Προσαρμόζουμε στις διατάξεις του Ν. 2190/94 τον Ορ¬ 
γανισμό Εσωτερικής Υπηρεσίας της Κοινότητας Σβορώ¬ 
νου και ορίζουμε τις θέσεις αυτού, ως εξής: 

1) Κατηγορία ΔΕ 

α) Κλάδος ΔΕΙ Διοικητικού (Γραμματεία): Δύο (2) θέ¬ 
σεις με βαθμούς Δ-Α. 

β) Κλάδος ΔΕ15 Εισπρακτόρων ΟΤΑ: Μία (1) Θέση με 
βαθμούς Δ-Α. 

2) Κατηγορία ΠΕ 

α) Κλάδος ΠΕΙ Διοικητικού: Μία (1) θέση προσωποπα¬ 
γής με βαθμούς Δ-Α. 

Από τις διατάξεις της απόφασης αυτής δεν προκαλείται 
επιπλέον δαπάνη, σε βάρος του προϋπολογισμού της 
Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 18 Νοεμβρίου 1997 
Με εντολή 

Γ ενικού Γ ραμματέα Περιφέρειας 
Ο Προϊστάμενος 
ΠΕΤΡΟΣ ΣΤΑΜΑΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 

(031) 423 956 

5230 841 

Βασ. Όλγας 188,1ος όρ. - Τ.Κ. 546 55 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 

5249 547 

Νικήτα 6-8 Τ.Κ. 18531 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

(0651) 21 901 

Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

Εγγραφή Συνδρομητών Φ.Ε.Κ. και 

5248 32δ 

ΚΟΜΟΤΗΝΗ 

(0531) 22 637 

αποστολή Φ.Ε.Κ. 

Δημοκρατίας 1 Τ.Κ. 691 00 

26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

50.000 δρχ. 

2.500 δρχ. 

50.000 » 

2.500 ·> 

10.000 » 

500 » 

50.000 » 

2.500 » 

25.000 » 

1.250 >· 

10.000 >· 

500 » 

5.000 » 

250 » 

10.000 ·> 

500 - 

3.000 » 

150 » 

250.000 » 

12.500 » 

10.000 » 

500 » 


200.000 » 


10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











